2017 Cruisers Yachts 45 Cantius Motor Boot te koop - nl.yachtworld.com
Maximum diepgang: 3 ft 5 in IPS
Doorvaarhoogte: 10 ft 0 in w/o radar
Merk motor: Volvo IPS 600
RE: Cruisers Yachts 45 Cantius, Osage Beach, MO Pop Warner Little Scholars, Inc. and the Science Cheerleaders team up to study microbes in space. - Science Cheerleaders
by Darlene Cavalier | May 14, 2013 | Blog 〈 Ubuntu: Tου πάει το tablet 1 comments
χμ ευτυχώς υπάρχει το tweetbot mobile Staatsdiens dreig met staking | Netwerk24
Staatsdiens dreig met staking
Deur Vida Booysen 16 Mei 2018 14:53
Die Vereniging van Staatsamptenare (VSA) oorweeg dit om eensydig te staak ná die soveelste vertraging in die loononderhandelinge met die regering.
Volgens die VSA en die sewe staatsdiensvakbonde wat by Cosatu geaffilieer is, het die regering se onderhandelaars Dinsdagmiddag gevra dat die geskeduleerde vergadering tot Donderdag uitgestel word. Dit is om die onderhandelaars meer tyd te gee om die vakbonde se eise te oorweeg, gegewe die beperkings op die fiskus.
Daar word alom verwag dat die regering Donderdag met ’n hersiene aanbod na die onderhandelingstafel sal kom, maar Mava Scott, ’n woordvoerder vir die departement van staatsdiens en administrasie, wou dit nie bevestig of ontken nie.
Die uitkoms van die onderhandelinge sal ’n deurslaggewende uitwerking op die regering se geldsake hê.
Die regering is onder groot druk van internasionale kredietgraderingsagentskappe om sy uitgawes onder beheer te hou en te keer dat die begrotingstekort toeneem. Tot 35% van die regering se begroting word deur staatsdienssalarisse in beslag geneem.
Maar staatstdiensvakbonde en hul 1,3 miljoen lede is op hul beurt ontstoke omdat belastingverhogings en hoër lewenskoste die krag van ’n verhoging wat slegs gelykstaande aan die inflasiekoers is, verwater.
Nog ’n groot knelpunt is die wyse waarop die regering die heersende inflasiekoers vir die doeleindes van salarisverhogings bereken, sê Tahir Moepa, adjunkbestuurder van die VSA.
“Die regering gebruik sy eie formule en bepaal eensydig wat die inflasiekoers is. Daardie persentasie is nie aan ons bekend nie en ons wil hê dit moet nou op die tafel gelê word.”
Die regering bied ’n verhoging van VPI + 2% vir werknemers op die laer vlakke, VPI + 1,5% vir middelvlak-werknemers en VPI + 1% vir senior staatsamptenare. Die aanbod is op ’n glyskaal vir die tweede en derde jaar van die ooreenkoms.
Die VSA vra ’n verhoging van 10% oor alle vlakke heen.
Moepa sê die VSA laat sy lede stem oor ’n besluit of daar tot staking oorgegaan sal word. Die proses sal Vrydag voltooi wees.
“Die volgende stap is om die werkgewer kennis te gee waarna ons binne sewe dae tot staking kan oorgaan,” sê Moepa.
Die vorige loonooreenkoms het op 31 Maart verstryk en die nuwe ooreenkoms moes op 1 April van krag geword het.
Staatsdienswerkers wat op die 15de van die maand betaal word, het dus Dinsdag vir die tweede agtereenvolgende maand nie ’n verhoging gekry nie.
Dié stadige pas van onderhandeling skep groot frustrasie by die VSA se lede, sê Moepa.
Intussen berig Fin24 dat sommige van die Cosatu-geaffilieerde vakbonde gereed is om die loonooreenkoms te onderteken, met die uitsondering van die opvoedkundige en gesondheidswerkersvakbond Nehawu.
Mugwena Maluleke, ’n woordvoerder vir die Cosatu-unies, ontken egter die bewerings en sê daar is nog uitstaande kwessies wat opgelos moet word.
Meer oor: Cosatu | Vereniging Van Staatsamptenare | Staking | Staatsdiens | Vakbonde | Lone
Staatsdiens, vakbond sit steeds vas oor lone
Busstaking kos land al miljarde